b'\n_START_ARTICLE_\nWhite Bear\n_START_SECTION_\nValmistus\n_START_PARAGRAPH_\nAlus valmistettiin Woolwichin telakalla, jossa rakennust\xc3\xb6ist\xc3\xa4 vastasi Matthew Baker. Sen k\xc3\xb6li laskettiin vuonna 1563, ja se laskettiin vesille vuotta my\xc3\xb6hemmin. Aluksen aseistuksena oli kaksi kanuunaa, kuusi puolikanuunaa, 21 kulveriinia, 16 puolikulveriinia ja 12 putkea.\n_START_SECTION_\nPalvelus\n_START_PARAGRAPH_\nAlus oli kunnostettavana Woolwichissa vuosina 1585\xe2\x80\x931586, ja se otettiin palvelukseen vuonna 1588 p\xc3\xa4\xc3\xa4llikk\xc3\xb6n\xc3\xa4\xc3\xa4n lordi Howard Effingham, joka luovutti aluksen p\xc3\xa4\xc3\xa4llikkyyden helmikuussa 1588 lordi Edward Sheffieldille. Alus osallistui taisteluun Espanjan voittamatonta armadaa vastaan._NEWLINE_Alus rakennettiin uudelleen vuosina 1598\xe2\x80\x931599 Woolwichissa. Se todettiin korjauskelvottomaksi vuonna 1627 ja myytiin Rochesterissa 12. kes\xc3\xa4kuuta 1629.'